section_heading: Seniorska karijera
paragraph_text: Sveukupno je u Čehoslovačkoj ligi nastupio 111 puta i pritom zabio 50 pogodaka, što ga čini 8. najboljim strijelcem čehoslovačke lige svih vremena. Svoju prvu ligašku utakmicu odigrao je u seniorskim redovima Zbrojovke u proljeće 1983. godine, a do prelaska u FK Hvězda Cheb za brnski je klub odigrao još samo dvije utakmice, ali bez postignutog zgoditka u protivničku mrežu. No, sljedeće godine, u redovima Hvězde počeo je igrati stabilnije i kvalitetnije, a u 19 utakmica koje je tijekom sezone 1984./85. postigao je i svoj prvi ligaški pogodak. Nakon odrađene vojne službe vraća se u Zbrojovku, koja je i dalje ostala u diviziji Druge lige. Unatoč vidno slabijem položaju, Kukleta je u Zbrojovki započeo sjajni niz: u odigranih 70 utakmica zabio je 66 golova, što znači da jedino u četiri odigrane utakmice nije zatresao protivničku mrežu. Ipak,uvidjevši da u Zbrojovki više nema mjesta za napredak, preselio se u prašku Spartu, za koju je nastupio i u Ligi prvaka, gdje je odigrao ukupno 12 utakmica i zabio dva gola (prvi gol je zabio u susretu protiv Steaue iz Bukurešta u sezoni 1988./89., a drugi francuskom Olympiqueu iz Marseillea tijekom sezone 1991./92.). Nakon dvije uspješne sezone u domaćoj ligi (1989./90. i 1990/91.), odlazi u španjolski klub Real Betis iz Sevilje, gdje je odigrao jednu sezonu španjolskog prvensta, tijekom koje je nastupio 30, a zabio 6 puta. Iste te sezone Betis je predvodila još jedna legenda češkog nogometa, Jozef Jarabinský. Nakon isteka ugovora vratio se u Brno, gdje je sa Zbrojovkom igrao u Prvoj ligi sve do 1996. godine, a u sezoni 1994./95. odličnom igrom odveo je klub do 3. mjesta u ukupnom poretku lige, pod vodstvom trenera Petera Uličnýma. Zahvaljujući 3. mjestu Zbrojovka se 1995. plasirala u Intertoto kup, gdje je Kukleta u tri utakmice i zatresao mrežu bugarskom Etaru iz Velikog Trnova. U svojoj skupini Zbrojovka je završila na 4. mjestu i time ispala iz daljnjeg natjecanja.<ref> Intertoto 1995 - Results, rsssf.com, pristupljeno 1. prosinca 2015.